armvectores/hy_wikipedia_2023 huggingface dataset:
Արմին Լաշետ

Արմին Լաշետ (գերմ.՝ Armin Laschet,փետրվարի 18, 1961(1961-02-18)[…], Աախեն, Գերմանիայի Ֆեդերատիվ Հանրապետություն),  գերմանացի քաղաքական գործիչ, Քրիստոնեական-դեմոկրատական միություն կուսակցության անդամ, Հյուսիսային Հռենոս-Վեսթֆալիա երկրի վարչապետը (2017 թվականից)։


== Կենսագրություն ==
18 տարեկանում Արմին Լաշետը անդամակցել է ՔԴՄ-ին, 1981 թվականին ավարտել է դպրոցը իր հայրենի Ախեն քաղաքում և սկսել է իրավունք ուսումնասիրել Մյունխենի և Բոննի համալսարաններում։ 1986 թվականին սկսել է նաև լրագրողական գործունեությունը, մասնավորապես, աշխատել է որպես Բավարիայի «Bayerischen Fernsehens» հեռուստատեսության լրատվական խմբագրության Բոննի թղթակից։ 1987 թվականին Լաշետը հանձնել է առաջին պետական իրավաբանական քննությունը։ Չորս տարի անց նա դարձել է «KirchenZeitung Aachen» թերթի գլխավոր խմբագիրը, 1995-1999 թվականներին ղեկավարել է «Einhard-Verlag» հրատարակչությունը։
1988-1993 թվականներին եղել է Բունդեսթագի նախագահ Ռիտա Զյուսմութի գիտական խորհրդականը։
1989-2004 թվականներին եղել է Ախենի քաղաքային խորհրդում, 1991 թվականին դարձել է Ախենի ՔԴՄ կազմակերպության փոխնախագահ։
1994-1998 թվականներին եղել է Գերմանիայի Բունդեսթագի պատգամավոր Ախենի առաջին ընտրատարածքից։
1999-2005 թվականներին եղել է Եվրոպական խորհրդարանի պատգամավոր։
2001 թվականին գլխավորել է ՔԴՄ-ի ախենյան կազմակերպությունը։
2005-2010 թվականներին եղել է Հյուսիսային Հռենոս-Վեսթֆալիա երկրի սերունդների, ընտանիքի, կանանց և ինտեգրման նախարարը։
2008 թվականին մտել է ՔԴՄ ազգային վարչություն։
2010 թվականից Լանդտագի պատգամավոր է Հյուսիսային Հռենոս-Վեսթֆալիա երկրից։
2010-2012 թվականներին եղել է Հյուսիսային Հռենոս-Վեսթֆալիայում ՔԴՄ հողային կազմակերպության նախագահի տեղակալ, 2012 թվականից՝ նախագահ։ 2013 թվականից` Լանդտագի ՔԴՄ խմբակցության նախագահ։
2012 թվականի դեկտեմբերի 5-ից` ՔԴՄ փոխնախագահ։ 
2017 թվականի մայիսին ՔԴՄ-ն պատմական հաղթանակ է տարել Հյուսիսային Հռենոս-Վեսթֆալիայի հողային ընտրություններում` ստանալով ձայների 34,5 %-ը` ՍԴՀԿ-ի 30,5 %-ի դիմաց (այդ արդյունքը սոցիալ-դեմոկրատների համար վատագույնն է դարձել Երկրորդ համաշխարհային պատերազմից հետո ամբողջ տարածաշրջանում, որտեղ նրանք գրեթե միշտ անփոփոխ գերիշխում էին)։ Ավելին՝ 12%-ը ստացել Է ԳՀՀԾ-ն, որը նախորդ ընտրություններում զրկվել էր Բունդեսթագում ներկայացուցչությունից։  Քաղաքական ասպարեզ վերադառնալու հետևանքով հնարավոր է դարձել պահպանողականների «սև-դեղին» կոալիցիան՝ տնտեսական լիբերալներով։
2017 թվականի հունիսի 27-ին Լաշետը ստանձնել է Հյուսիսային Հռենոս-Վեստֆալիա երկրամասի վարչապետի պաշտոնը։ 
2018 թվականի հոկտեմբերի 31-ին՝ հաջորդ ընտրություններում կուսակցության առաջնորդի պաշտոնի համար պայքարից հրաժարվելու մասին Անգելա Մերկելի հայտարարությունից երկու օր անց, «The Straits Times» թերթը Լաշետին իր հետնորդի հնարավոր փոխզիջումային ֆիգուր է անվանել Մերկելի «թագաժառանգ» Աննեգրետ Քրամփ-Կարենբաուերի և «անտի-Մերկել» Յենս Շպանի համեմատությամբ։


== Ծանոթագրություններ ==


== Արտաքին հղումներ ==
«Armin Laschet» (անգլերեն)։ вропейский парламент։ Վերցված է 2018-10-31 
«Armin Laschet» (գերմաներեն)։ Бундесрат։ Արխիվացված է օրիգինալից 2021-01-24-ին։ Վերցված է 2018-10-31
Թրաուսդեյլ շրջան (Թենեսի)

Թրաուսդեյլ շրջան (անգլ.՝ Trousdale County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 295 կմ² է, բնակչությունը՝ 7.259 մարդ (2000 թ. տվյալներով)։ Շրջկենտրոնն է Հարտսվիլ բնակավայրը։ Կազմավորվել է 1870 թ.։
Սոֆինո (այլ կիրառումներ)

Սոֆինո, կարող է վերաբերել՝

Սոֆինո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Սոֆինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Սոֆինո - գյուղ Ռուսաստանի Սմոլենսկի մարզի Սիչովսկի շրջանի կազմում։
Սոֆինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Սոֆինո - բնակավայր Վրաստանում։
Աստերոիդների ցանկ (99501-99600)

Աստերոիդների ցանկ (99401-99500)  • Աստերոիդների ցանկ  • Աստերոիդների ցանկ (99601-99700)
 Աստերոիդների ցանկ (99401-99500)  • Աստերոիդների ցանկ  • Աստերոիդների ցանկ (99601-99700)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Սան Անտոնիո Սփըրս

«Սան Անտոնիո Սփըրս» (անգլ.՝ San Antonio Spurs), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի հարավարևմտյան դիվիզիոնում։ Տեղակայված է ԱՄՆ Տեխաս նահանգի Սան Անտոնիո քաղաքում։
Ստեղծվել է 1967 թվականին Դալաս քաղաքում և վեց տարի անց տեղափոխվել Սան Անտոնիո։


== Արտաքին հղումներ ==
Պաշտոնական կայք(անգլ.)
Մառամբիջի

Մառամբիջի (Murrumbidgee), գետ Ավստրալիայի հարավ-արևելքում, Մուրեյ գետի աջ վտակն է։ Երկարությունը 1 485 կմ է, ավազանը՝ 165 հազար կմ2։ Սկիզբ է առնում Ավստրալիական Ալպերի հյուսիսային լեռնաճյուղերից։ Գլխավոր վտակը Լակլանն է (աջից)։ Հոսքը կարգավորված է (գետի վրա կա ջրամբար և ՀԷԿ)։ Ջրի տարեկան միջին ծախսը Բալրանալդ քաղաքի մոտ 77 մ3/վրկ է։ Ջրերն օգտագործվում են ոռոգման համար։ Անձրևային շրջանում նավարկելի է մինչև Ուոգա քաղաքը։ Չոր եղանակին երբեմն ցամաքում է։


== Ծանոթագրություններ ==
Չափ (տաղաչափություն)

Անվան այլ կիրառումների համար տե՛ս՝ Չափ (այլ կիրառումներ)Չափ, տաղաչափական հասկացություն, չափածո խոսքի ռիթմական կազմության հիմնական գործոն։ Չափը կարող է վերաբերել թե՝ ամբողջությամբ բանաստեղծական տողին, թե՝ տողի ներսում եղած չափական միավորներին։ Ե՛վ տողաչափը, և՛չափական առանձին միավորները (յամբ, քորեյ, անապեստ են) հաշվվում են ըստ վանկերի թվի։ Չափական առանձին միավորների տեսակավորման հարցում մեծ դեր ունի շեշտի տեղը։ Հայկական բանաստեղծությանը բնորոշ չափերը տեսակավորել ու բնութագրել է Մ․ Աբեղյանն իր «Հայոց լեզվի տաղաչափություն (մետրիկա)» (1933) գրքում (տես նաև Տաղաչափություն )։
Ակունք (Արաքսի ավազան)

Անվան այլ կիրառումների համար տե՛ս՝ Ակունք (այլ կիրառումներ)Ակունք, գետակ Արաքսի ավազանում, Հրազդանի ձախակողմյան վտակը։ Սկիզբ է առնում Գեղամա լեռնաշղթայի արևմտյան ստորոտներից։ Երկարությունը՝ 13 կմ։


== Ծանոթագրություններ ==
Տոլուկա դե Լերդո

Տոլուկա դե Լերդո (իսպ.՝ Toluca de Lerdo, ացտեկերեն` Tōllohcān), քաղաք Մեքսիկայում։ Մեխիկոյի նահանգի մայրաքաղաքը և Տոլուկայի շրջանի վարչական կենտրոնը։ 2010 թվականի մարդահամարի տվյալներով` բնակչության թվաքանակը կազմել է 489 333 մարդ։


== Անվանում ==
Toluca անունը ծագում է նաուատլ լեզվից (աստ. Tllllohcān), որը կարող է թարգմանվել որպես մի վայր, որտեղ ապրում է  Տոլիո աստվածը։ Նաև ացտեկական կանոնագրքերում այս տեղը կոչվում էր Tolutépetl, ինչը նշանակում է Տոլո աստծո բլուր, մատնացույց անելով հարևանությամբ գտնվող Նևադո դե Տոլուկա հրաբուխը։
1861 թվականին քաղաքի անվանն ավելացվել է Մեքսիկայի նախագահ Սեբաստիան Լերդո Դե Տեխադայի անունը։.


== Պատմություն ==
Հնագույն ժամանակներում այդ վայրը հայտնի էր որպես Մատլատցինկոյի հովիտ, որտեղ ապրում էին չորս ցեղեր` մատլացինկա, օտոմի, մասաու և ացտեկներ։ Հետդասական շրջանում հովիտը ղեկավարվում էր մայրաքաղաքից, որի ավերակները այժմ գտնվում են Տոլուկից հյուսիս` Calixtlahuaca գյուղում։
1478 թվականին մեքսիկացի կայսր Աշայակատելը (Axayacatl) գրավել է Տոլուկի հովիտը։ Մայրաքաղաքը զրկվեց դինաստիայից և իշխանությունից, իսկ որոշ հողեր բաժանվեցին Մեխիկոյի հովտի թագավորների և իշխանավորների միջև։
1521 թվականին իսպանացիները նվաճեցին Տոլուկայի հովիտը, որը ղեկավարել է Գ. դե Սանդովալի (Gonzalo de Sandoval) կողմից, որը Կորտեսի գլխավոր սերժանտներից մեկն էր։ 1522 թվականին քաղաքը հիմնադրվել է Տոլուկայի առաջին նահանգապետ Պ.Կոյոտցինի կողմից (Pedro Cortés Coyotzin): 1524 թվականին այստեղ սկսվել է քրիստոնեացման գործընթացը։ 1662 թվականին ստացել է քաղաքի կարգավիճակ։ 1793 թվականին սկսվել է դեպի Մեխիկո ճանապարհի կառուցումը։ 1810 թվականին, անկախության համար շարժման սկզբում, Միգել Հիդալգոն, Մոնտե դե լա Կրուսի ճակատամարտից առաջ, կանգ է առել այս քաղաքում։ 1812 թվականին այստեղ հռչակվել է անկախություն։ 1825 թվականին, նահանգի ստեղծումից հետո, մայրաքաղաքը մի քանի անգամ տեղափոխվել է, մինչև 1830 թվականին Տոլուկան դարձավ Մեխիկոյի նահանգի մայրաքաղաքը։


== Տնտեսություն ==
Քաղաքում կան սննդի, տեքստիլ, մետաղամշակման, ցելյուլոզա-թղթային արդյունաբերության տարբեր ձեռնարկություններ, մշակութային և կրթական հաստատություններ։ Զարգացած է տրանսպորտային ենթակառուցվածքը։ Քաղաքը սպասարկում է Ադոլֆո Լոպես Մատեոսի անվան միջազգային օդանավակայանը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальная страница
Toluca
www.mitoluca.com.mx
(719) Ալբերտ

(719) Ալբերտ (անգլ.՝ Albert), աստերոիդ ամուրի ընտանիքում։ Հայտնաբերվել է 1911 թվականի հոկտեմբերի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,628743 ա. մ., առավելագույնը մոտենում է 1,1775 ա. մ. հեռավորության վրա և հեռանում 4,08 ա. մ., իսկ Երկրի ուղեծրին Ալբերտ աստերոիդը նվազագույնը մոտենում է 0,1851 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1556,76 երկրային օրվա ընթացքում, իր ուղեծրով շարժվելով միջինում 0,23125 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(719) Ալբերտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովի Զբորիշև

Նովի Զբորիշև (ուկրաիներեն՝ Новий Зборишів), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Նովի Զբորիշև գյուղում բնակվում էր 145 մարդ։ Բնակավայրը զբաղեցնում է 5137 կմ² տարածք։ Բնակչության խտությունը կազմում էր 28,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադրբեջանի Օլիմպիական կոմիտե

Ադրբեջանի Օլիմպիական կոմիտե (ադրբ.՝ Azərbaycan Milli Olimpiya Komitəsi), Ադրբեջանի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1992 թվականին։ Գրասենյակը գտնվում է Բաքվում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ։


== Ծանոթագրություններ ==


== Արտաքին հղումներ ==
Պաշտոնական կայքը(չաշխատող հղում)(ադրբ.)
Նյու Յորք Ռեդ Բուլզ

Նյու Յորք Ռեդ Բուլզ (անգլ.՝ New York Red Bulls), ֆուտբոլային ակումբ Նյու Յորքի ագլոմերացիայում։ Ակումբը հանդես է գալիս MLS-ում։ Մեկն է այն տասը թիմերից, որը հանդես է գալիս առաջնությունում սկսած 1996 թվականից։


== Պատմություն ==
Ակումբը հիմնադրվել է 1995 թվականին։ 1998-ից 2005 թվականների ընթացքում ակումբը կրել է «Մետրո Ստարզ» անցանումը։ 2006 թվականի մարտի 9-ին թիմը ստացավ «Նյու Յորք Ռեդ Բուլզ» անվանումը։ Տնային մարզադաշտը «Ռեդ Բուլ Արենան» է։ 2013 թվականին դարձել է Supporters' Shield մրցաշարի չեմպիոն։ 2008 թվականին էլ ակումբը դարձել է MLS-ի փոխգավաթակիր։


== Մարզադաշտը ==
Թիմը իր տնային հանդիպումներն անցկացնում է «Ռեդ Բուլ Արենա» մարզադաշտում։ Մարզադաշտը բացվել է 2010 թվականին։ Մինչև այդ թիմը իր տնային հանդիպումներն անցկացնում էր «Գիանտ Ստեդիում» մարզադաշտում։ Այնտեղ թիմը հանդես է եկել 1996-ից 2009 թվականների ընթացքում։ Թիմը իր դեբյուտային հանդիպումը «Ռեդ Բուլ Արենա» մարզադաշտում անցկացրել է 2010 թվականի մարտի 20-ին բրազիլական «Սանտոսի» դեմ խաղում։ Այդ խաղում բրազիլական թիմը հաղթանակ էր տոնել 3-1 հաշվով։


== Նյու Յորք Ռեդ Բուլզ II ==
Նյու Յորք Ռեդ Բուլզ II-ը Նյու Յորք Ռեդ Բուլզի երիտասարդական թիմն է։ Ակումբը հիմնադրվել է 2015 թվականի հուլիսի 1-ին։ Հանդես է գալիս Ամերիկայի ֆուտբոլի առաջնությունում։


== Հայտնի խաղացողներ ==
 Թիմ Հովարդ - 1998-2003
 Մարկուս Շոպ - 2006-2007
 Ռաֆայել Մարկես - 2010-2012
 Թիմ Կեհիլ - 2012-2015
 Կորնել Գլեն - 2004
 Թիերի Անրի - 2010-2014
 Շոն Ռայթ-Ֆիլիպս - 2015-ներկա


== Մարզիչները ==
 Էդդի Ֆիրմանի - 1996
 Կարլուշ Կեյրոշ - 1996
 Կարլոս Պերեյրա - 1997
 Ալֆոնսո Մոնդելո - 1998
 Բորա Միլուտինովիչ - 1998-1999
 Օկտավիո Սամբրանո - 2000-2002
 Բոբ Բրեդլի - 2002-2005
 Մո Ջոնտսոն - 2005-2006
 Բրյուս Արենա - 2066-2007
 Խուան Կարլոս - 2007-2009
 Ռիչի Ուիլյամս - 2009-2010
 Խանս Բակկե - 2010-2012
 Մայկ Պետկե - 2013-2015
 Ջեսի Մարշ - 2015-ներկա


== Ձեռքբերումներ ==
Supporters' Shield մրցաշարի հաղթող - 2013
MLS-ի փոխգավաթակիր - 2008
MLS Eastern Conference մրցաշարի հաղթող - 2000, 2010, 2013
MLS Western Conference մրցաշարի հաղթող - 2008
Նյու Յորքի գավաթի հաղթող - 2014
Լա Մանգայի գավաթ 2004
Կոնկակաֆի Չեմպիոնների լիգա 2009-2010
Barclays New York Challenge 2010
Էմիրեյթսի գավաթ 2011


== Տես նաև ==
Ռեդ Բուլ Մյունխեն
Ռեդ Բուլ Սալզբուրգ ՖԱ
Ֆուտբոլը Նյու Յորքում


== Ծանոթագրություններ ==


== Արտաքին հղումներ ==
Պաշտոնական կայքը
MSG Network Red Bulls page Archived 2011-07-16 at the Wayback Machine.
SG (երգ)

SG (ակրոնիմ՝ «Sexy Girl»), ֆրանսիացի Դիջեյ և ձայնագրման պրոդյուսեր DJ Snake-ի, պուերտոռիկացի երգիչ Օսունայի, թաիլանդցի ռեփեր և Blackpink խմբի անդամ Լիսայի և ամերիկացի ռեփեր Մեգան Թի Սթելիոնի անգլերեն և իսպաներեն երգ։ Երգը թողարկվել է 2021 թվականի հոկտեմբերի 22-ին։


== Նախապատմություն ==
2021 թվականի ապրիլին DJ Snake-ը թվիթերյան իր կայքէջում հրապարակել է Լիսայի հետ թիզեր և ասել, որ նրանք «ինչ-որ բան ունեն» և դրան հաջորդել է «սուշիի» էմոջի։ Մայիսի 8-ին արդեն ջնջված թվիթներում նա հաստատել է Լիսայի մասնակցությամբ երգը և նշել է, որ այն արդեն պատրաստ է։ Մայիսի 19-ին DJ Snake-ը ինստագրամյան էջի սթորիներ բաժնում հրապարակել է «SG»-ի չորս վայրկյանից բաղկացած  հատված, որտեղ Լիսան երգում է «Play, play all night with you.»: Հունիսի 25-ին պրոդյուսերը հրապարակել է այլ արդեն վեց վայրկյանից բաղկացած հատված որտեղ Լիսան ասում է DJ Snake-ի անունը։ Օգոստոսի 3-ին նա հրապարակել է այժմ արդեն ջնջված թվիթ, որում ասել է, որ նրանք  «շուտով կնկարահանեն տեսահոլովակը»։
2021 թվականի MTV Video Music Awards-ի կարմիր գորգի վրա, որը կայացել է սեպտեմբերի 13-ին Օսունան «MTV News»-ին տված հարցազրույցում ասել է, որ նրա հաջորդ սինգլը լինելու է DJ Snake-ի, Megan Thee Stallion-ի և Blackpink-ի հետ։ Սեպտեմբերի 30-ին Օսունան թվիթերում հայտարարել է, որ երգը 97%-ով պատրաստ է։ Երգի առաջին թիզերը հրապարակվել է հոկտեմբերի 13-ին, որտեղ եղել է նաև Օսունայի վոկալը և հաստատվել է, որ երգի անունը «SG» է։ Հոկտեմբերի 14-ին DJ Snake-ը հրապարակել է, որ երգի թողարկման ամսաթիվը լինելու է հոկտեմբերի 22-ը, այդ փաստը նաև հաստատել է YG Entertainment-ը՝ Լիսայի գործակալությունը։


== Տեսահոլովակ ==
Երաժշտական տեսահոլովակի սցենարիստը Քոլին Թիլեյն է, այն հրապարակվելու է 2021 թվականի հոկտեմբերի 22-ին DJ Snake-ի YouTube-ի ալիքով։ 30 վայրկյան տևողությամբ թիզերը թողարկվել է հոկտեմբերի 13-ին։ Թիզերում DJ Snake-ը քայլում է շինության կողքով և նստում է մի մեքենա, որի համարանիշների վրա գրված է «SXY GRL»: Հետո տեսախցիկը տեղափոխվում է կայանված երեք մեքենաների մոտ, որոնց համարանիշների վրա գրված է Lisa, Megan, և Ozuna: Հոկտեմբերի 18-ին թողարկվել է կուլիսային տեսահոլովակ, որում չորս արտիստները Մայամիում նկարահանում են երաժշտական տեսահոլովակը։


== Ծանոթագրություններ ==
Տիմյաշևո (գյուղ, Միյակինսկի շրջան)

Տիմյաշևո (ռուս.՝ Тимяшево, բաշկիրերեն՝ Тимәш), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոպական աղցան

Շոպական աղցան (բուլղար․՝ Шопска салата, մակեդոներեն՝ Шопска салата, չեխ.՝ Šopský salát), Արևելյան Եվրոպայի խոհանոցի ուտեստներից, հայտնի է Բուլղարիայում, Մակեդոնիայում, Սերբիայում, Չեռնոգորիայում, Ալբանիայում, Չեխիայում։ Ծագումով Արևմտյան Բուլղարիայից (շոպերը բուլղարացիների էթնիկական խմբեր են)։
Աղցանի կազմի մեջ մտնում են հետևյալ բաղադրամասերը՝ լոլիկ, վարունգ, սոխ, բուլղարական պղպեղ (թարմ, մարինացված կամ տապակած), ֆետա պանիր, սիրենե (շոպական պանիր), մաղադանոս, ձիթապտուղ, ձիթապտղի յուղ, քացախ, աղ, մանրացված պղպեղ։ Բանջարեղենն ու կանաչին մանր կտրտում են, որից հետո ավելացնում են մանրացված պանրի և համեմում են ձիթայուղով։

Շոպական աղցանն համարվում է Բուլղարիայի ազգային ուտեստ ու այնտեղ շատ են պատրաստում բաղադրամասերը տեղադրելով հետևյալ հերթականությամբ՝ ներքևից լոլիկը, հետո վարունգ և վերևից ֆետա պանիրը։ Սպիտակ ֆետա, կանաչ վարունգ ու կարմիր լոլիկ՝ ստացվում է Բուլղարիա դրոշը։
Շոպական աղցանը հաճախ օգտագործվում է նախուտեստի ձևով ռակիի համար։


== Աղբյուրներ ==
Пошаговый рецепт шопского салата
Балканская классика: Шопский салат
Վերշիննայա (Բեմեի վտակ)

Վերշիննայա (ռուս.՝ Вершинная), գետ Կամչատկա թերակղզի՝ Ռուսաստանում։ Գետի երկարությունը 18 կմ է։ Թափվում է Բեմե գետի աջ ափին՝ 2 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013918


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրենկ Շեփարդ Ֆեյրի

Ֆրենկ Շեփարդ Ֆեյրի (անգլ. Frank Shepard Fairey, փետրվարի 15, 1970(1970-02-15)[…], Չարլստոն, Հարավային Կարոլինա, ԱՄՆ), ամերիկացի նկարիչ և դիզայներ։


== Կենսագրություն ==
Ծնվել և մեծացել է բժշկի ընտանիքում։ Դեռահաս տարիքում նա սկսել է հետաքրքրվել սքեյթբորդով, պանկ-ռոքով և արվեստով։ Նրա գեղարվեստական ​​կարիերան սկսվել է ընկերների մարզաշապիկների և սքեյթբորդերի վրա նկարելուց։ Ֆեյրին 1992 թվականին ավարտել է Ռոդ-Այլենդի Դիզայնի դպրոցը` Գեղարվեստի բակալավրիատում և սկսել գումար վաստակել գրաֆիկական դիզայնի և երաժշտության շնորհիվ։ Որոշ ժամանակ անց Բոստոնում անցկացվեց նրա առաջին ցուցահանդեսը։ Ֆեյրին այժմ ճանաչված տաղանդ է, որը կապված է ինչպես ընդհատակյա, այնպես էլ ժողովրդական մշակույթի հետ։ Նրա գործերը տեղակայված են Ժամանակակից արվեստի թանգարանում և Սմիթսոնյան ինստիտուտում։
Ապրում է Լոս Անջելեսում, ամուսնացած է և ունի երկու դուստր։


== Ստեղծագործական կյանք ==
Ֆեյրին ամենից շատ հայտնի է իր Փոփ արտի ոճով երկու աշխատանքների շնորհիվ, որոնք խաղում են հանրաճանաչ լրատվամիջոցների պատկերներով։ Առաջինը, որը ստեղծվել էր 1986 թվականին և հայտնի էր երկու տարբերակով, ֆրանսիացի ըմբիշ Անդրե «Հսկա» Ռասիմոֆի դիմանկարն էր։ Ըմբիշի տակ դրված էր «GIANT HAS A POSSE» արտահայտությունը («Հսկան ունի ամբոխ»), երկրորդ տարբերակում`«OBEY» (Հնազանդվեք) բառը, որը կրում է «Նրանք ապրում են մեր մեջ» ֆիլմի հետ և դարձավ նկարչի կեղծանունը։ Պատկերը տարածվեց կպչուն պիտակների և պաստառների տեսքով։
Ֆեյրիի ամենահայտնի նկարը «Հույս» ստեղծագործությունն է, որը նվիրված է ԱՄՆ նախագահ Բարաք Օբամային։ Ֆեյրին դա իրականացրեց 2008 թվականին՝ Օբամայի նախընտրական քարոզարշավի ընթացքում։ Հեղինակը որոշ ժամանակ տատանվեց ստորագրության մի քանի տարբերակների միջև, բայց վերջում կանգ առավ «Հույսի» վրա։ Պաստառը ոչ միայն փառաբանում էր իր ստեղծողին, այլև ազդում ընտրողների տրամադրության վրա։ «Հույսի» մոտիվները օգտագործվել են քաղաքական պաստառների ստեղծման և ընտրություններից հետո։
Բացի այս երկու նկարներից, Ֆեյրին ունի արվեստի մի շարք պաստառներ՝ նվիրված սոցիալիզմին, կրոնին, երաժշտությանը և էկոլոգիային։


== Դիզայն ==
Ֆեյրին գրաֆիկական ձևավորում է կատարել բազմաթիվ կորպորացիաների համար, ներառյալ ՊեպսիԿո-ն և Ադիդասը։ Նա նաև համագործակցել է երաժշտական ​​խմբերի հետ, նկարել ալբոմների շապիկներ Sepultura-ի, The Black Eyed Peas-ի և Smashing Pumpkins-ի համար։ Հարցազրույցներից մեկում Ֆեյրին շեշտում է, որ ինքը պարտավորվում է գովազդել միայն այն ընկերությունների արտադրանքները, որոնք իրեն բարոյական մերժում չեն պատճառում։


== Դատական ​​գործեր ==
Նկարներում հայտնի պատկերների օգտագործումը չէր կարող չհանգեցնել հեղինակային իրավունքի վերաբերյալ վեճերի։ Այսպիսով, այն դարձավ ստորագրության փոփոխության պատճառներից մեկը Անդրե-Հսկայի դիմանկարի համար։ Բայց ամենավատ սկանդալը բխեց Ֆեյրիի հայցադիմումը Ասսոշեյթեդ պրես գործակալության հետ՝ «Հույսի» գործակալության կողմից գործակալության պատկերի օգտագործման վերաբերյալ։ Բացի այդ, նկարիչը ձերբակալվել է հասարակական վայրերում գրաֆիտի ոճով նկարելու համար։


== Ծանոթագրություններ ==


== Արտաքին հղումներ ==
Official Instagram of Shepard Fairey
Shepard Fairey-Шепард Фейри, он же Obey
Lenta.ru-Право на "Надежду"
Շիլիոն

Շիլիոն (ֆր.՝ Shillon), ամրոց Շվեյցարիայում, Ժնև լճի ափին։ Առաջին անգամ հիշատակվում է 1150 թվականին։ Միջնադարում եղել է Սավոյական կոմսերի (ապա՝ դուքսերի) նստավայրը։ 1530-1536 թվականներին Շիլիոնի ներքնահարկում կալանավորված է եղել շվեյցարական քաղաքական գործիչ Ֆ․ Բոնիվարը (Ջորջ Բայրոնի «Շիլիոնի կալանավոր»-ի նախատիպը)։
Լոգարիթմական քանոն

Լոգարիթմական քանոն, հաշվիչ քանոն, սարք ոչ բարդ հաշվարկների համար, որի օգնությամբ թվերի նկատմամբ գործողությունները (բազմապատկում, բաժանում, աստիճան բարձրացնել) փոխարինվում են այդ թվերի լոգարիթմների նկատմամբ գործողություններով։ Լոգարիթմի քանոնը բաղկացած է երեք մասից՝ իրան, շարժակ (շարժական քանոն) և վազկան, որի վրա նշված է դիտագիծ։ Իրանի և շարժակի վրա տեղադրվում են C և D հիմնական սանդղակները, որոնք նշագծվում են այնպես, որ 1-ից 10 յուրաքանչյուր թվի դիրքը որոշվում է երկարության հատվածով՝ տեղադրված սանդղակի սկզբից (բ-ն մասշտաբային գործակիցն է, այսպես կոչված, սանդղակի մոդուլը)։ Հատվածները գումարվում (հանվում) են երկրաչափորեն, որը կատարվում է իրանի նկատմամբ շարժակի շարժումով։ C, D-ից բացի լոգարիթմական քանոն ունենում է նաև եռանկյունաչափական ֆունկցիաների արժեքների և այլ սանդղակներ։ Լոգարիթմական քանոնի նախատիպը, այսպես կոչված, գանտերյան քանոնը [առաջարկել է անգլիացի մաթեմատիկոս Գանտերը (E. Gunter), 1623], մի լոգարիթմական սանդղակ էր, որով բազմապատկումը կատարվում էր կարկինի օգնությամբ։ 1630-ին անգլիացի մաթեմատիկոս Ու. Օթրեդը (W. Oughtred) կարկինը փոխարինեց շարժակով։ 1850-ին ավելացվեց վազկանը։ Լոգարիթմական քանոնը բավականին պարզ և հարմար հաշվիչ սարք է, օգտագործվում է ինժեներական և այլ հաշվարկների համար։ Լոգարիթմական քանոնը պատրաստվում է նաև շրջանաձև։
Լյուքսեմբուրգի ֆուտբոլի առաջնություն 1949-1950

Լյուքսեմբուրգի ֆուտբոլի առաջնություն 1949-1950, Լյուքսեմբուրգի 36-րդ ֆուտբոլի առաջնությունը։ Առաջնության հաղթող է դարձել «Ստադ Դյուդելանժը»։ Առաջնությանը մասնակցել է 12 ակումբ։


== Արտաքին հղումներ ==
Վիճակագրությունը RSSSF կայքում
Գունդիկ Ներքին

Գունդիկ Ներքին, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Այաս (ակումբ)

Անվան այլ կիրառումների համար տե՛ս՝ Այաս (այլ կիրառումներ)«Այաս», 1985 թվականին Երևանում հիմնադրված ծովային հետազոտություններ ակումբ։ Ակումբի գործունեության ոլորտներն են նավաշինությունը, նավագնացությունը, քարտեզագրության պատմությունը, ստորջրյա հետազոտությունները, զինանիշագիտությունը, նավամոդելավորումը և նավագնացությունների իրականացումը։ Ակումբի նախագահն է Կարեն Բալայանը։


== Նպատակներ ==
Ակումբը իր առջև դրել է երկու հիմնական նպատակ. ծովային թանգարանի ստեղծում Երևանում և Կիլիկիան Հայաստանի 13-րդ դարի առագաստանավի կրկնօրինակի կառուցում, դրանով հայ առևտրականների ուղիներով նավարկության իրականացում։


== Պատմություն ==
Ակումբը հիմնադրվել է 1985 թվականին Երևանում թեմատիկայով հետաքրքրվող մի խումբ անհանտների կողմից։
Ակումբը իր գոյության ընթացքում կազմակերպել էր 15-ից ավելի թեմատիկ ցուցահանդեսներ, որից մեկը Հայաստանում Եվրոպայի օրեր անցկացնելիս ՀՀ ԱԳՆ-ի Հայաստանի պատկերասրահում։
«Այաս» ակումբը Ծովային հետազոտությունների միջազգային ընկերության, Ծովային պատմության միջազգային հանձնաժողովի, Հաշմանդամային առագաստային սպորտի միջազգային ֆեդեռացիայի, Հայկական աշխարհագրական անկերության անդամ է։


== Ծանոթագրություններ ==
Էտնեդալ

Էտնեդալ (նորվ.՝ Etnedal), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Բրուֆլատ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 459.15 կմ² տարածք։ Որպես Նորվեգիայի ֆյուլքե՝ ստեղծվել է 1894 թվականի հունվարի 1-ին։


== Էտնեդալի զինանշանը ==
Էտնեդալ կոմունայի զինանշանը հաստատվել է 1989 թվականի հուլիսի 14-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնում, պատկերված է դեղին գույնի կամուրջ։ Այն խորհրդանշում է Նորվեգիայում քիչ քանակությամբ պահպանված քարե կամուրջներից մեկը՝ Լունդեի հին կամուրջը։


== Բնակչություն ==
Համաձայն 2007 թվականի մարդահամարի տվյալների՝ Էտնեդալ կոմունայում բնակվում է 1388 մարդ։ Կոմունայի բնակչության քանակը վերջին 60 տարում նվազել է։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Խնամակալություն (այլ կիրառումներ)

Խնամակալություն (հոգաբարձություն), քաղաքացիների անձնական և գույքային շահերի իրավական պաշտպանության ձև։
Խնամակալություն (պայլություն), արքունի գործակալություն Կիլիկյան Հայաստանում։
Օսովցի (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ՕսովցիՕսովցի (ուկրաիներեն՝ Осівці), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Օսովցի գյուղում բնակվում էր 1 196 մարդ։ Բնակավայրը զբաղեցնում է 2811 կմ² տարածք։ Բնակչության խտությունը կազմում էր 425,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վյազի

Վյազի (ռուս.՝ Вязы), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կողբի Ջահան Կարախանյանի անվան թիվ 1 միջնակարգ դպրոց

Կողբի Ջահան Կարախանյանի անվան թիվ 1 միջնակարգ դպրոց, միջնակարգ կրթական հաստատություն Հայաստանի Հանրապետության Տավուշի մարզի Կողբ գյուղում։ 


== Պատմություն ==
Կողբի թիվ 1 միջնակարգ դպրոցը հիմնադրվել է 1928 թվականին և կրում է Կողբ գյուղում ծնված և «Խորհրդային Միության հերոսի» կոչման արժանացած Ջահան Կարախանյանի անունը։  
Կրթական հաստատության աշակերտները ավանդաբար հաջողություններ ու ձեռքբերումներ են ունեցել բուհական ընդունելության քննություններում, օլիմպիադաներում և տարբեր տեսակի կրթական մրցույթներում։


== Տեղադրություն ==
Կողբի թիվ 1 միջնակարգ դպրոցը գտնվում է գյուղի 30-րդ փողոցի 20-րդ շենքում։ 


== Ուսումնական գործընթաց ==
Կողբի թիվ 1 միջնակարգ դպրոցը գործում է 12-ամյա կրթական համակարգով։ Յուրաքանչյուր տարի կրթական հաստատությունում սովորել են ընդհանուր առմամբ շուրջ 300 աշակերտ։ 2020 թվականի դրությամբ դպրոցում սովորել է 284 աշակերտ։ 
2020 թվականի դրությամբ կրթական հաստատությունն ունեցել է 55 աշխատակից։ Դպրոցի տնօրենն է Մարինե Ղարագյոզյանը։


== Պատկերասրահ ==

		
		


== Տես նաև ==
Կողբ գյուղ
Կողբի Բագրատ Սահակյանի անվան թիվ 2 միջնակարգ դպրոց
Կողբի մշակույթի կենտրոն


== Ծանոթագրություններ ==
Բրոխվիչի

Բրոխվիչի (ուկրաիներեն՝ Брохвичі), գյուղ Ուկրաինայի Վիննիցայի մարզի Պեսչանկայի շրջանում։ Հիմնադրվել է 1834 թվականին։
2001 թվականի տվյալներով Բրոխվիչի գյուղում բնակվում էր 163 մարդ։ Բնակավայրը զբաղեցնում է 1095 կմ² տարածք։ Բնակչության խտությունը կազմում էր 148,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Լեմյե

Դավիթ Լեմյե (դեկտեմբերի 22, 1988(1988-12-22), Մոնրեալ, Քվեբեկ, Կանադա), կանադահայ պրոֆեսիոնալ բռնցքամարտիկ, մենամարտում է միջին քաշի բաժանմունքում։ Նա WBC վարկածով միջին քաշի գործող չեմպիոնն է։
Լեմյեն ինը տարեկանից սկսել է բռնցքամարտով զբաղվել։ Նա հաղթել է կանադական ոչ-պրոֆեսիոնալ առաջնությունը երեք անգամ։ Տասնյոթը տարեկանում Լեմյեն ցանկացել է կռվել պրոֆեսիոնալորեն, բայց պետք էր սպասել մինչև տասնութը տարեկան ըստ Կանադական Բռնցքամարտի Դաշնակցության օրենքների։ Լեմյեն մարզվել է Ռաս Անբերի կողմից։


== Գոտիներ ==
WBC միջազգային միջին քաշի չեմպիոն (2010)
Կանադական սյուպեր միջին քաշի չեմպիոն (2010)
WBC երիտասարդական միջմայրցամաքային միջին քաշի չեմպիոն (2009)
Քվեբեկ թեթև միջին քաշի չեմպիոն (2008)


== Աղբյուներ ==
Քեթերսհաուզեն

Քեթերսհաուզեն  (գերմ.՝ Kettershausen), համայնք Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1742 մարդ (դեկտեմբերի 31, 2010)։ Զբաղեցնում է 26,73 կմ² մակերես։ Պաշտոնական կոդ՝ 09 7 78 221։


== Ծանոթագրություններ ==


== Արտաքին հղումներ ==
Պաշտոնական կայք
Սամվել Փիլոյան

Սամվել Ալբերտի Փիլոյան (հունվարի 9, 1963(1963-01-09), Կիրովական, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2014 թ.)։


== Կենսագրություն ==
Սամվել Փիլոյանը ծնվել է 1963 թվականին, Կիրովականում։ Սովորել է Երևանի գեղարվեստա-թատերական ինստիտուտի թատրոնի և կինոյի ֆակուլտետում։ 1984-1996 թվականներին եղել է Վանաձորի Հովհաննես Աբելյանի անվան պետական դրամատիկական թատրոնի դերասան, որտեղ կերտել է ավելի քան 30 դեր։ Աշխատել է Մոսկվայում։ 1997 թվականից Երևանի Գաբրիել Սունդուկյանի անվան ազգային ակադեմիական թատրոնի դերասան է։ Խաղացել է ավելի քան 60 գլխավոր և հիմնական դերեր։ Հյուրախաղերով մասնակցել է մի շարք միջազգային փառատոների Մոսկվայում, Սանկտ Պետերբուրգում, Ռիգայում, Վիլնյուսում, Լիսաբոնում, Ստրասբուրգում, Փարիզում, ԱՄՆ-ում և այլուր։


== Ներկայացումներ ==
Թոմաս Մաուբռ՝ Վիլյամ Շեքսպիրի «Ռիչարդ Երկրորդ»
Իշխան Զվյոզդիչ՝ Միխայիլ Լերմոնտովի «Դիմակահանդես»
Բուրանու՝ Անտոն Չեխովի «Երեք քույր»
Տրոֆիմով՝ Անտոն Չեխովի «Բալենու այգի»
Նեզմանով՝ Ալեքսանդր Օստրովսկու «Անմեղ մեղավորներ»
Բերկուտով Վասիլի Իվանովիչ՝ «Գայլեր և ոչխարներ»
Ռոննի՝ Ռ. Կուենի «Գիշերային խրախճանք»
Խաչատուր՝ Ալվարդ Պետրոսյանի «Ես մի ծառ եմ ծիրանի»
Տիգրան՝ Կ. Խոդիկյանի «Կինը անձրևից հետո»
Ճերմակավոր՝ Լևոն Շանթի «Հին աստվածներ»
Լեռնցի հովիվ-սասունցի՝ Ռոլանդ Շառոյանի «Մեր բաժին ուրախություն»
Հեղինակ՝ Պերճ Զեյթունցյանի «Ոտքի, դատարանն է գալիս»
Գնել՝ Պերճ Զեյթունցյանի «Արշակ թագավոր»
Արտաշես Օթարյան՝ Ալեքսանդր Շիրվանզադեի «Պատվի համար»
Ռիչարդ՝ Է. Օլբիի «Սեր, փող, սատանա»
Միթչ՝ Թ. Ուլիամսի «Տրամվայ ցանկություն»
Ոստիկան՝ Ֆ.Դյուրենմաթի «Ծեր տիկնոջ այցը»


== Ֆիլմեր ==
«Արարատ», հայ-գերմանական
«Անցնող երազներ», հայ-ֆրանսիական
«Ադամանդ որոնողները», «Մոսֆիլմ»
«Աղետ», «Հայֆիլմ»
«Ռագուիլ», 2013 թ.
«Մեռյալ հովիտ», 2014 թ. (էպիզոդ)
Բարի լույս (ֆիլմ, 2016 թ.)


== Հեռուստասերիալներ ==
Որոգայթ
«Եզրագծից այն կողմ»
«Բախտաբեր» (փաստաբան)
«Խաչվող հետքեր»
«Հին արքաներ»
«Քավարան»


== Պարգևներ, մրցանակներ ==
ՀԹԳՄ «Արտավազդ» մրցանակ (2003 թ.)
ՀՀ վաստակավոր արտիստ (2014 թ.)


== Ծանոթագրություններ ==


== Արտաքին հղումներ ==
Սամվել Փիլոյանի մասին Էյ Վի Փրոդաքշն կայքում
Սամվել Փիլոյանի մասին kino-teatr.ru կայքում
(6829) Չարմավիդոր

(6829) Չարմավիդոր (անգլ.՝ Charmawidor), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 18-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,859303 ա. մ., առավելագույնը մոտենում է 2,6657 ա. մ. հեռավորության վրա և հեռանում 3,0529 ա. մ.։ Արեգակի շուրջ մեկ ամբողջական պտույտ է կատարում 1765,99 երկրային օրվա ընթացքում, իր ուղեծրով շարժվելով միջինում 0,203851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6829) Չարմավիդոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6721) Մինամիավայի

(6721) Մինամիավայի (անգլ.՝ Minamiawaji), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 10-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,924422 ա. մ., առավելագույնը մոտենում է 2,2911 ա. մ. հեռավորության վրա և հեռանում 3,5578 ա. մ.։ Արեգակի շուրջ մեկ ամբողջական պտույտ է կատարում 1826,66 երկրային օրվա ընթացքում, իր ուղեծրով շարժվելով միջինում 0,197081 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6721) Մինամիավայի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սապեի գավառ

Սապեի գավառ (պորտ.՝ Microrregião de Sapé), գավառ Բրազիլիայում, մտնում է Պարաիբա նահանգի մեջ։ Մտնում է Զոնա դա Մատա Պարաիբանայի մարզի մեջ։ Բնակչությունը կազմում է 126 115 մարդ 2006 թվականի տվյալով։ Զբաղեցված տարածքը 1139,588 կմ²։ Բնակչության խտությունը 110,7 մարդ/կմ²։


== Վիճակագրություն ==
Համախառն ներքին արտադրանքը կազմել է 330 855 545,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 650,81 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,552


== Գավառի կազմ ==
Գավառի կազմի մեջ են մտնում հետևյալ համայնքները.

Կրուս դու Էսպիրիտու Սանտու
Մարի
Պիլար
Սապե
Սոբրադու
Հայրապետովների առանձնատուն

Հայրապետովների առանձնատուն (Իսկիդարովի տուն) (ռուս.՝ Особняк Гайрабетовых (Дом Искидарова)), շենք Դոնի Ռոստովի Ազատության հրապարակում։ Կառուցվել է 1880 թվականին։ Ի սկզբանե պատկանել է վաճառական Կարպ Հայրապետովի հարազատներին։ XX դարի սկզբին շենքը ձեռք է բերել գործարանատեր Մարկ Իսկիդարովը։ 2011 թվականից առանձնատանը գտնվում է Ռուս-հայկական բարեկամության թանգարանը։ Հայրապետովների առանձնատունն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Առանձնատունը կառուցվել է 1880 թվականին վաճառական Կարպ Հայրապետովի ժառանգների միջոցներով Դոնի Նախիջևան քաղաքում (այժմ` Դոնի Ռոստովի Պրոլետարսկի շրջանի կազմում)։ XX դարի սկզբին առանձնատունը գնել է գործարանատեր, Նախիջևանի քաղաքային հասարակական բանկի տնօրեն Մարկ Իսկիդարովը, որը վերակառուցել է շենքը։
1920 թվականին շենքը պետականացվեց։ Այնտեղ տեղավորվեց Նախիջևանի Վրուբելի անվան արվեստի դպրոցը, որի հիմնադիրներն էին գրող Մարիետա Շահինյանը և նրա քույրը` Մագդալինան։ 1920-ական թվականների վերջին առանձնատան առաջին հարկում գտնվում էր Պուշկինի անվան քաղաքային գրադարանը, իսկ երկրորդում` պիոներական ակումբ։ Հայրենական մեծ պատերազմի տարիներին մասամբ տուժել են շենքի տանիքը և ճակատի դետալները։ 1947 թվականին շենքը փոխանցվեց գրադարանին։ 1950-ական թվականներին քանդեցին գլխավոր մուտքի մոտի ամբողջ մայթը ծածկող պատշգամբը։ 2000-ականների վերջին շենքը գտնվում էր վատ վիճակում և վերանորոգման կարիք ուներ։
2007 թվականին Սուրբ Խաչ տաճարը վերադարձվեց Հայոց եկեղեցուն։ Ռուս-հայկական բարեկամության թանգարանը, որը նախկինում գտնվում էր այնտեղ, տեղափոխվեց Հայրապետովների առանձնատուն։ Շենքում սկսվեց վերանորոգում, որն ավարտվեց 2011 թվականին։ 2011 թվականի նոյեմբերի 25-ին Ռուս-հայկական բարեկամության թանգարանը կրկին բացվեց։


== Ճարտարապետություն և ձևավորում ==
Երկհարկանի աղյուսե առանձնատան հատակագիծը Г-աձև է։ Շենքի ճարտարապետության և ձևավորման մեջ միավորված են տարբեր ոճերի տարրեր։ Մարմարե դրվագումը, երկաթբետոնե կառուցվածքները, առաջին հարկի մեծ պատուհանները բնորոշ են մոդեռնին։ Ճակատի բարդ ռիթմիկ կառուցվածքը բնորոշ է կլասիցիզմին։
Ճակատների ելուստավորումն ավարտվում է ախավեղագեսով (անտաբլեմենտ) և ատտիկոսներով։ Առանձնատան հյուսիսային անկյունը սկզբնապես ընդգծվում էր գմբեթով (այժմ կորսված է)։ Դեպի Ազատության հրապարակ դուրս եկող ճակատի կենտրոնական մասը զարդարում է էրկերը։ Երկրորդ հարկի որմնացքերն ունեն կիսաշրջանաձև ավարտ։ Մուտքի վերևում կառուցված է ցանցկեն ձուլածո հենասյուներին հենվող մեծ պատշգամբ։ Ճակատը զարդարում են հոնիական որմնասյուները, ծեփազարդերը և դեկորատիվ սվաղը։


== Պատկերասրահ ==

		


== Ծանոթագրություններ ==


== Գրականություն ==
Есаулов Г. В., Черницына В. А. Архитектурная летопись Ростова-на-Дону. — 2-е изд.. — Ростов-на-Дону, 2002. — ISBN 5-8456-0489-3
Волошинова Л. Ф. Бульварная площадь. — Ростов-на-Дону: Донской издательский дом, 2001. — (Серия "Судьбы улиц, площадей, зодчих"). — ISBN 5-87-688-202-X
(5724) 1986 WE

(5724) 1986 WE, աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 22-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,437269 ա. մ., առավելագույնը մոտենում է 1,9638 ա. մ. հեռավորության վրա և հեռանում 2,9108 ա. մ.։ Արեգակի շուրջ մեկ ամբողջական պտույտ է կատարում 1389,8 երկրային օրվա ընթացքում, իր ուղեծրով շարժվելով միջինում 0,259029 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5724) 1986 WE աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձիդրա Ռինկուլե-Զեմզարե

Ձիդրա Ռինկուլե-Զեմզարե (իսկական ազգանունը՝ Զեմզարե, լատիշ․՝ Rinkule-Zemzare, հուլիսի 8, 1920(1920-07-08), Ռիգա, Լիֆլանդիայի նահանգ, Ռուսական կայսրություն - նոյեմբերի 4, 2007(2007-11-04), Ռիգա, Լատվիա), լատվիացի խորհրդային գրող, բանաստեղծ, արձակագիր, դրամատուրգ։ ԽՍՀՄ գրողների միության անդամ (1958)։
Լատվիացի նկարիչ, գրող, սցենարիստ Ուլդիս Զեմզարեի քույրը։


== Կենսագրություն ==
Ձիդրա Ռինկուլե-Զեմզարեն ծնվել է 1920 թվականին Ռիգայում, առևտրականի և մանկավարժի ընտանիքում։ 1941 թվականին ավարտել է Դուբուլտիի միջնակարգ դպրոցը։ 1942-1948 թվականներին սովորել է Լատվիայի համալսարանի բանասիրության ֆակուլտետում, 5-րդ կուրսում հեռացվել է համալսարանից։ Աշխատել է որպես մանկավարժ, դասավանդել է նաև Ռիգայի Էմիլյա Դարզինյայի անվան երաժշտական դպրոցում։
Բազմաթիվ մանկական բանաստեղծությունների ու պատմվածքների հեղինակ է։ «Ընկերներ» անվանումով առաջին բանաստեղծությունը լույս է տեսել 1942 թվականին «Эпоха» (№ 20) ամսագրում, առաջին լրագրողական «Երկու ուսուցիչ» էսսեն՝ 1952 թվականին «Советская латвийская школа» (№ 3) ամսագրում։
Ակտիվ պայքար է մղել Ռիգայի կենդանաբանական այգում կենդանիների պահպանման համար. խնդիրն առաջացել էր ԽՍՀՄ փլուզումից հետո՝ պայմանավորված ֆինանսական դժվարություններով։ Քարոզչական արշավի միջոցով նա միջոցներ է հայթայթել՝ պահպանելու Ռիգայի կենդանաբանական այգու փղիկին։


== Ստեղծագործություններ ==
«Անվախ մորեխը», 1954
«Անպոչ ծիտիկը», 1968
«Հեքիաթներ»
«Շրջադարձ», 1956
«Փոքրիկ աստվածը», 1970


=== Սցենարներ ===
«Կապիտան Էնրիկոյի ժամացույցը (լատիշ․՝ Kapteina Enriko pulkstenis), 1967
«Առաջին ջութակը» մուլտֆիլմ, 1958
«ХОЧУ! ХОЧУ! ХОЧУ!», մուլտֆիլմ, 1973


== Պարգևներ, մրցանակներ ==
«Կենդանի ծառ» գրքի համար 1982 թվականին արժանացել է Պաստարինի մրցանակի


== Ծանոթագրություններ ==


== Արտաքին հղումներ ==
Ձիդրա Ռինկուլե-Զեմզարե
Կաստելանետա (կոմունա)

Կաստելանետա (իտալերեն՝ Castellaneta), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 17 254 մարդ (2008 թվական), բնակչության խտությունը կազմում է 72 մարդ/կմ²։ Զբաղեցնում է 240 կմ² տարածք։ Փոստային ինդեքսն է՝ 74011։ Հեռախոսային կոդը՝ 099։
Քաղաքի հովանավոր սուրբն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար։ 099 8497213
Էլեկտրոնային փոստ։ info@comune.castellaneta.ta.it
Պաշտոնական կայք։ http://www.comune.castellaneta.ta.it/ Archived 2006-10-06 at the Wayback Machine.


== Արտաքին հղումներ ==
http://www.comune.castellaneta.ta.it/ Archived 2006-10-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ուկրաինայի տոներ

Ուկրաինայի տոներ (ուկրաիներեն՝ Свята України), Ուկրաինայի պաշտոնական տոնական օրերը։


== Ուկրաինայի պետական տոներ ==
Ուկրաինայի պետական տոների ցանկը.


=== Ոչ աշխատանքային օրեր ===


=== Աշխանքային օրեր ===


== Ծանոթագրություն ==


== Աղբյուրներ ==
Про відзначення в Україні деяких пам’ятних дат та професійних свят ­— УКАЗ ПРЕЗИДЕНТА УКРАЇНИ № 1209/2011
УКАЗ ПРЕЗИДЕНТА УКРАЇНИ № 169/2015
Ուկրաինայի պետական տոները 2015 թվականին Archived 2015-09-07 at the Wayback Machine.
Православный церковный календарь на 2015 год(չաշխատող հղում)
Ուկրաինայի տոները Archived 2016-03-25 at the Wayback Machine.
Ուկրաինական տոներ Archived 2016-03-04 at the Wayback Machine.
Ուկրաինական տոներ, ազգային և պետական Archived 2016-04-02 at the Wayback Machine.
Գուդի

Գուդի (հուն․՝ Γουδί), գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների՝ բնակչությունը կազմում է 150 մարդ։ Տեղակայված է Պոլիս (Կիպրոս) գյուղից 6 կմ դեպի հարավ։


== Ժողովրդագրություն ==


== Ծանոթագրություններ ==


== Աղբյուրներ ==
Goudi, Cyprus Archived 2012-06-17 at the Wayback Machine. (անգլ.)
Կինը կարմիր բազմոցում

Կինը կարմիր բազմոցում (ֆր.՝ Femme dans un fauteuil rouge), Պաբլո Պիկասոյի նկարը՝ ստեղծված 1929 թվականին սյուռեալիզմի շրջանում։ Գտնվում է Menil Collection-ում՝ Հյուսթոնում, ԱՄՆ-ում։ Ունի 65,1 × 54 սմ չափսեր։
Դիմանկարում հնարավոր է պատկերված է անանուն մոդել, բայց ընդհանուր ուրվագծերով նա հիշեցնում է Օլգա Խոխլովային՝ նկարչի կնոջը, որից բաժանվել է 1927 թվականին՝ նկարի ստեղծումից 2 տարի առաջ։ Նախկինում Պիկասոն Խախլովային պատկերել է քնքուշ և բարի, բայց երբ նրանց հարաբերությունները վատացել են, նա սկսել է կնոջը տալ կտրուկ, երբեմն՝ նրա պատկերը խեղաթյուրող չարագուշակ գծեր։ Նկարը ստեղծվել է ավանդական դիմանկարի ֆորմատով, երբ պատկերվող մոդելը պարզապես նստած է և նայում է հանդիսատեսին։ Մարմնի խեղաթյուրվող ձևերը վկայում են Պիկասոյի՝ 1920-ական թվականներին սյուռեալիստների հետ մշտական շփումների մասին։
2012 թվականի հունիսի 13-ին այն ենթարկվել է վանդալիզմի։ Միջադեպը հեռախոսով ֆիքսել է Menil Collection թանգարանի այցելուն։ Տեսանյութում անհայտ երիտասարդը մոտենում է նկարին և տրաֆարետի ու ներկի սրվակի օգնությամբ արագ նկարում է ցլին սպանող տորեադորին, իսկ հետո գրում է իսպ.՝ Conquista (ենթարկում) բառը։ Ավելի ուշ հանցագործը, որն իրեն անվանում էր «հեռանկարային իսպանացի նկարիչ», բացատրել է, որ դա արել է «որպեսզի հարգանքի տուրք մատուցի Պաբլո Պիկասոյին»։ Բարեբախտաբար թանգարանի աշխատակիցներին շատ արագ հաջողվել է մաքրել կտավը նրա վրա քսված ներկից։
Նկարը ձեռք է բերվել 1956 թվականին և Պիկասոյի 9 աշխատանքներից մեկն է, որը պատկանում է Menil Collection թանգարանին, որտեղ այն ցուցադրվում է 1987 թվականից։


== Ծանոթագրություններ ==
Օնտոնագոն շրջան (Միչիգան)

Օնտոնագոն շրջան (անգլ.՝ Ontonagon County), ԱՄՆ Միչիգան նահանգի 83 վարչական միավորներից մեկը։ Շրջկենտրոնը Օնտոնագոն բնակավայրն է: Պաշտոնապես կազմավորվել է 1843 թվականին։ 2010 թվականի դրությամբ բնակչության թիվը կազմում էր 6 780 մարդ։


== Աշխարհագրություն ==
ԱՄՆ վիճակագրության բյուրոյի տվյալներով, շրջանի ընդհանուր մակերեսը կազմում է 9 689, 200 կմ², որոնցից 3 395,493 կմ²-ն զբաղեցնում է ցամաքը և 6 293,706 կմ²-ն կամ 65 000%-ը՝ ջրային տարածությունները: Այն Միչիգանի երրորդ խոշոր շրջանն է։


=== Հարևան շրջաններ ===
Քիվինո շրջան (հյուսիս-արևելք)
Հաուտոն շրջան (արևելք)
Այրոն շրջան (հարավ-արևելք)
Գոգիբիկ շրջան (հարավ)
Աշլանդ շրջան, Վիսկոնզին (արևմուտք)
Քուկ շրջան, Մինեսոտա


== Բնակչություն ==
Ըստ 2010 թվականի մարդահամարի տվյալների, բնակչության թիվը կազմում էր 6 780 մարդ՝ 0 տնային տնտեսությունների և 1038 ընտանիքների կազմում: Բնակչության խտությունը կազմում էր 2,00 մարդ/կմ²: Շրջանի տարածքում հաշվվում է 5 672 բնակելի շինություն՝ մոտ 2,00 շինություն/կմ² խտությամբ։
Ռասայական կազմը հետևյալն է՝ սպիտակամորթներ – 97,30 %, աֆրոամերիկացիներ - 1,10 %, արմատական ամերիկացիներ (հնդկացիներ) - 0,20 %, ասիացիներ - 0,10 %, հավայացիներ - 0,00 %, այլ ռասաների ներկայացուցիչներ - 0,10 %, երկու կամ ավելի ռասաների ներկայացուցիչներ - 1,30 %: Իսպանախոսները կազմում էին բնակչության 0,90 %-ը՝ անկախ ռասայից։
Տնային տնտեսությունների ընդհանուր թվի 15,80 %-ի կազմում բնակվում են մինչև 18 տարեկան երեխաներ, տնային տնտեսությունների 50,30 %-ը իրենցից ներկայացնում են միասին բնակվող ամուսնական զույգեր, 6,00 %-ը կազմում են ամուսին չունեցող միայնակ կանայք, 40,00 %-ը ընտանիքների հետ կապ չունեն, տնային տնտեսությունների 34,80 %-ը բաղկացած է մեկ հոգուց, 17,00 %-ը կազմում են ծերերը (65 տարեկան և ավելի), ովքեր միայնակ են բնակվում։ Տնային տնտեսության միջին չափսը կազմում է 2,06 մարդ, և ընտանիքների միջին չափսը՝ 2,61 մարդ։
Բնակչության տարիքային կազմը հետևյալն է՝ 15,80 %՝ 18 տարեկանից երիտասարդ, 4,10 %՝ 18-24, 16,70 %՝ 25 - 44, 37,00 %՝ 45 - 64 և 37,00 %՝ 65 և ավելի բարձր։ Շրջանի բնակիչների միջին տարիքը 52,7 տարեկան է։ Յուրաքանչյուր 100 կնոջը բաժին է ընկնում 0,00 տղամարդ։


== Ծանոթագրություններ ==
Բրիոն Ռաշ

Բրիոն Ռաշ  (անգլ.՝ Brion Rush, նոյեմբերի 15, 1984(1984-11-15), Շրիվպորտ), ամերիկացի պրոֆեսիոնալ բասկետբոլիստ, ով խաղում է որպես հարձակվող պաշտպան։


== Կենսագրություն ==
Բրիոն Ռուշը ծնվել է Լուիզիանա նահանգի Շրիվպորտ քաղաքում։ Դպրոցն ավարտելուց հետո ընդունվել է Գրամբլինի համալսարան և չորս տարի հաջողությամբ խաղացել է համալսարանի բասկետբոլի թիմի կազմում։ 2003 թվականին Ռուշը ճանաչվել է Հարավ-արևմտյան աթլետիկայի կոնֆերանսի (SWAC) լավագույն նորեկ, չորս տարի անընդմեջ ընդգրկվել է գիտաժողովի խորհրդանշական հավաքականում (առաջին անգամ երեք անգամ, երկրորդը ՝ մեկ անգամ), 2006 թվականին ճանաչվել է գիտաժողովիի լավագույն խաղացող։
Վերջին մրցաշրջանում քոլեջում Ռուշին միջին հաշվով մեկ խաղում վաստակել է 25,8 միավոր։ Ուսանողների ազգային դասակարգման աղյուսակում նա զբաղեցրել է 3-րդ տեղը` Ջեյ Ռեդիկից և Ադամ Մորիսոնից հետո, բայց ոտքի կոտրվածքի պատճառով, որը ստացել է 2006 թվականի փետրվարի 22-ին, Ջեքսոն Սթեյթի հետ խաղում, նա ստիպված էր բաց թողնել մրցաշրջանի ավարտը, ինչպես նաև վճարները 2006 թվականի նախագծից առաջ, արդյունքում NBA ակումբներից ոչ մեկը նրան չի ընտրել։
Ռուշն իր պրոֆեսիոնալ կարիերան սկսել է Եվրոպայում ՝ իտալական երկրորդ  ակումբի կազմում։ 2007-2009-ական թվականներին նա խաղացել է Ֆրանսիայում `«Ռոննա»-ի և «Ստրասբուրգ»-ի կազմում, երկու անգամ մասնակցել է Ֆրանսիայի լիգայի բոլոր աստղային հանդիպումներին, իսկ 2008 թվականին օգնել է «Ռոննա»-ին դառնալ Ֆրանսիայի փոխչեմպիոն։ 2009 թվականին Ռուշը տեղափոխվել է ռուսական «Տրիումֆ» ակումբ, որը ներկայացնում է Մոսկվայի մարզը, իսկ 2010 թվականից խաղում է «Կրասնոյե Կրիլիա»-ի կազմում։ 2012 թվականին Ռուշը օգնել է Սամարայի ակումբին նվաճել Ռուսաստանի գավաթը և ճանաչվել է եզրափակիչ քառյակի ամենաթանկարժեք խաղացող։ Դեկտեմբերին Ռուշը լքել է ֆրանսիական ակումբը և պայմանագիր կնքեց ղազախական «Աստանայի» հետ։


== Ծանոթագրություններ ==


== Արտաքին հղումներ ==
Профиль на сайте БК «Красные Крылья»
Վարունգե ձիուկ

«Վարունգե ձի» (ռուս.՝ Огуречная лошадка), խորհրդային մուլտֆիլմ, որ նկարահանվել է Գալինա Լեբեդևայի «Վարունգե ձիու արկածները» հեքիաթի հիման վրա։


== Սյուժե ==
Մուլտֆիլմը պատմում է Մաշայի մասին, որը բանջարանոցում վարունգ է աճեցնում  և շան օգնությամբ այն պաշտպանում այծից, աքաղաղից և ագռավից։ Գիշերը  Մաշան  երազում տեսնում է, թե ինչպես է տեղում աստղային անձրև և ջրում վարունգի մարգը։ Իսկ առավոտյան աղջիկը տեսնում է վարունգե ձիուկին, որը նրան տանում է զբոսնելու։
Մուլտֆիմում չի հնչում ոչ մի բառ, հնչում է միայն երաժշտություն։ Գիշերային մեղեդին 1970-ական թվականերին հնչել է հեռուստատեսությամբ «Առաջին անգամ ԿՀ էկրանին» ծրագրում։


== Ստեղծողներ ==


== Վերաթողարկում DVD-ով ==
Մուլտֆիլմը բազմիցս (2006, 2007 և 2008 թվականներին) վերաթողարկվել է DVD-ով «Հեքիաթներ Մաշենկայի մասին» (ռուս.՝ «Сказки про Машеньку», «Սոյուզմուլտֆիլմ»)  մուլտֆիլմերի հավաքածուում։


== Տես նաև ==
Ինչպես Մաշան կռվեց իր բարձի հետ (Как Маша поссорилась с подушкой, 1977)
Մաշան այլևս ծույլիկ չէ (Маша больше не лентяйка, 1978)
Մաշան ու կախարդական մուրաբան (Маша и волшебное варенье, 1979)


== Ծանոթագրություններ ==


== Գրականություն ==
Лебедева Г. В. Приключения Огуречной Лошадки. — Махаон, 2008. — 96 с. — (Путешествие в сказку). — ISBN 978-5-389-00157-2
Զորյանոե (այլ կիրառումներ)

Զորյանոե, կարող է վերաբերել՝

Զորյանոե - ավան, Ուկրաինայի Սումիի մարզի Բելոպոլիեի շրջանում
Զորյանոե - գյուղ, Ուկրաինայի Դոնեցկի մարզի Մարյինի շրջանում
Զորյանոե - գյուղ, Ուկրաինայի Ժիտոմիրի մարզի Ռուժինսկի շրջանում
Զորյանոե - գյուղ, Ուկրաինայի Խմելնիցկիի մարզի Վինկովեցկի շրջանում
Զորյանոե - գյուղ, Ուկրաինայի Կիրովոգրադի մարզի Բոբրինեցի շրջանում
Զորյանոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Զորյանոե - գյուղ, Ուկրաինայի Պոլտավայի մարզի Կոզելշչինայի շրջանում
Զորյանոե - գյուղ, Ուկրաինայի Վիննիցայի մարզի Բառի շրջանում
Զորյանոե - գյուղ, Ուկրաինայի Վոլինի մարզի Ռատնովի շրջանում
Պանկալերի

Պանկալերի (իտալերեն՝ Pancalieri) կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 1.985 մարդ (2008 թվականի տվյալներով)։ Բնակչության խտությունը՝ 124 մարդ/կմ²։ Տարածքը՝ 16 կմ²։ Փոստային ինդեքսը՝ 10060։ Հեռախոսային կոդը՝ 011։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 011 9734102
Էլեկտրոնային փոստ. pancalieri@ruparpiemonte.it
Պաշտոնական կայք. http://www.comune.pancalieri.to.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.